Source: http://www.rmp.ee/toooigus/jurist/too-puudumisel-toolepingu-lopetamine-2017-09-19
Timestamp: 2017-10-17 09:21:10+00:00

Document:
Töö puudumisel töölepingu lõpetamine - RMP.ee
Esileht » Töö, puhkus, tasu » Jurist selgitab » Töö puudumisel töölepingu lõpe ...
Töö puudumisel töölepingu lõpetamine
Küsimus: kuidas edasi toimida, kui tööandja teatab suuliselt neli päeva ette, et enam tööd ei ole ega tule, kuid töölepingut ei ole nõus lõpetama koondamisena vaid poolte kokkuleppel?
Töölepingu seaduse (edaspidi TLS) § 95 lg 1 kohaselt võib töölepingu üles öelda kirjalikku taasesitamist võimaldavas vormis (näiteks e-kiri) ülesütlemisavaldusega. Suuline ülesütlemine on tühine. See tähendab seda, et kui tööandja annab suuliselt teada, et teatud kuupäevast enam tööd ei ole, siis seda ei saa lugeda ülesütlemiseks ning töösuhe sellel alusel lõppeda ei saa.
Suuliselt saab töösuhte lõpetada TLS § 79 alusel poolte kokkuleppel. Kui üks pool, näiteks töötaja, ei ole nõus poolte kokkuleppel töösuhte lõpetamisega, siis ei saa töösuhe sellel alusel lõppeda. Tööandja võib üksnes esitada ettepaneku poolte kokkuleppel töösuhte lõpetamiseks, kuid töötaja võib ettepanekust keelduda. Hilisemate vaidluste vältimiseks, on soovitav keeldumisest teada anda kirjalikult.
TLS § 28 lg 2 p-de 1 ja 2 kohaselt on tööandja kohustatud kindlustama töötaja kokkulepitud tööga ning maksma töö eest kokkulepitud töötasu. Kui tööandja ei kindlusta töötajat tööga, ei anna kokkulepitud tööd, ei tee töö tegemiseks vajalikku toimingut või on muul viisi töö vastuvõtmisega viivitanud, kuid töötaja on töövõimeline ja valmis tööd tegema, siis peab tööandja aja eest, mil ta töötajat kokkulepitud mahus tööga ei kindlusta, maksma keskmist töötasu (TLS § 35).
Kui tööandja ei täida oma kohustusi, näiteks ei kindlusta töötajat kokkulepitud tööga, siis peaks töötaja pöörduma tööandja poole kirjalikult ja paluma rikkumise lõpetamist (näiteks paluma tööd). Tegemist on töötajapoolse hoiatamisega. Kui peale mitmekordseid kirjalikke pöördumisi (hoiatusi) ei ole tööandja oma rikkumist lõpetanud, siis tuleb kõne alla töötajapoolne erakorraline ülesütlemine tööandja rikkumiste tõttu TLS § 91 lg 2 alusel. Töötaja peab ülesütlemisavalduse esitama kirjalikult ning avaldusel selgitama ülesütlemise põhjuseid. Kui tööandja on avalduse kätte saanud, siis on tegemist kehtiva avaldusega. Kui töötaja ütleb töösuhte üles TLS § 91 lg 2 alusel, siis on töötajal õigus nõuda hüvitist töötaja kolme kuu keskmise töötasu alusel.
Seotud märksõnad: töölepingu lõpetamine poolte kokkuleppel, töölepingu lõpetamine, töölepingu ülesütlemine, tööleping
Töölepingu lõpetamine ja kahju hüvitamine 03.10.2017
Puhkuse kasutamine etteteatamisajal töölt lahkumisel 27.09.2017
Töötaja vastutus kolmandatele isikutele tekitatud kahju eest 26.09.2017
Töö asukoha muutus 04.09.2017
Tööõnnetus kaugtööd tehes 16.10.2017
Küsimus: mõned meie ettevõtte töötajad teevad kaugtööd, tööd tehakse päris kaugel (teisel mandril). Kui töötaja näiteks kaugtööl olles kukub, kas siis tööandja peab seda õnnetust ka kuidagi uurima? Vasta ...
Suurema koormusega töötamine kui täistööaeg 11.10.2017
Küsimus: kas samas asutuses tohib töötada suurema koormusega kui 1.0? Näiteks töötan õpetajana koormusega 1,0 ja soovin võtta ka õpilaskodu ühe vahetuse, mis teeks 0,5 ametikohta. Vastab Tööinspektsioon nõustamisjurist Kaire S ...
Tervisekontroll töö iseloomust lähtuvalt 10.10.2017
Küsimus: töötan kullerina natuke üle aasta ja nüüd on selg hakanud valutama. Kui seljavaluga perearstile pöördusin küsis ta, kas ma olen töötervishoiuarsti juures tervisekontrollil käinud. Mind ei ole kontrolli saadetud. Ma arvasin, et see ...
Erivajadustega laste liikumisõpetaja puhkus 09.10.2017
Küsimus: töötan lasteaias liikumisõpetajana. Minu tunnis käivad ka erivajadusega lapsed. Kas mul on ka õigus saada 56 päeva puhkust, nagu erivajadusega laste õpetajal, lasteaia direktoril ja õppealajuhatajal? Vastab Tööinspektsioon ...
Oluline viivitus töötasu maksmisega viivitamisel 06.10.2017
Mida peetakse silmas olulise viivituse all korduvalt töötasu maksmisel viivitamisega töötajale, kui töötaja võib esitada tööandjale ülesütlemisavalduse erakorraliselt?
27. Hagi töölepingu ülesütlemise vaidlustamise kohta (töötaja)
PAKETT FIE 2017

References: § 95
 § 79
 § 28
 § 35
 § 91
 § 91